CELEX: 62011CN0490
Language: da
Date: 2011-09-26 00:00:00
Title: Sag C-490/11: Anmodning om præjudiciel afgørelse indgivet af Hajdú-Bihar Megyei Bíróság (Ungarn) den 26. september 2011 — IBIS S.r.l. mod PARTIUM ‘70 Műanyagipari Zrt.

17.12.2011   
            
            
               DA
            
            
               Den Europæiske Unions Tidende
            
            
               C 370/16
            
         Anmodning om præjudiciel afgørelse indgivet af Hajdú-Bihar Megyei Bíróság (Ungarn) den 26. september 2011 — IBIS S.r.l. mod PARTIUM ‘70 Műanyagipari Zrt.
   (Sag C-490/11)
   2011/C 370/27
   Processprog: ungarsk
   
      Den forelæggende ret
   
   Hajdú-Bihar Megyei Bíróság
   
      Parter i hovedsagen
   
   
      Sagsøger: IBIS S.r.l.
   
      Sagsøgt: PARTIUM ‘70 Műanyagipari Zrt.
   
      Præjudicielle spørgsmål
   
   
               1)
            
            
               Skal artikel 45, stk. 1 og 2, i Rådets forordning (EF) nr. 44/2001 (1) af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område fortolkes således, at retten i den medlemsstat, som anmodningen rettes til, i en appel som omhandlet i artikel 45, kan afslå at erklære en udenlandsk retsafgørelse for eksigibel, hvis der er udstedt en attest som omhandlet i samme forordnings artikel 54, uden at kravene i forordningens artikel 66, stk. 2, litra a) og b), er opfyldt?
            
         
               2)
            
            
               Såfremt spørgsmål 1 besvares bekræftende, hvordan skal forordningens artikel 35, stk. 3, da fortolkes, i forhold til anvendelsen af samme forordnings artikel 66?
            
         
               3)
            
            
               Er forordningens artikel 1, stk. 2, litra b), til hinder for, at en anmodning om at erklære en retsafgørelse for eksigibel afslås, på grundlag af en af domsstaten udstedt attest, hvis det af den retsafgørelse, vedrørende hvilken attesten er udstedt, fremgår, at der foreligger en voldgiftsklausul?
            
         
      (1)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12 af 16.1.2001).